Anders Anundsen
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Anders Anundsen er en norsk politiker fra Fremskrittspartiet. Han er utdannet jurist og var justis- og beredskapsminister i Regjeringen Solberg i perioden 2013–2016 .
Han representerte Vestfold på Stortinget i perioden 2005–2017 og var vararepresentant fra 1997–2001. Ungdoms- og lokalpolitiker Anundsen var leder av Fremskrittspartiets ungdom Larvik 1992–1993, formann i Vestfold FpU 1993–1994 og i FpU 1996 og 1998–1999. Sentralstyremedlem og politisk rådgiver Anundsen var medlem av Frps sentralstyre fra 1998–1999 og fra 2012. Han var politisk rådgiver i Frps stortingsgruppe 1995–1997. Anundsen var medlem av Larvik kommunestyre 1999–2007 og av Vestfold fylkesting 1995–2007. Leder av Stortingets kontroll- og konstitusjonskomité I perioden 2009–2013 var Anundsen leder i Stortingets kontroll- og konstitusjonskomité. Som komitéleder fikk Anundsen blant annet innkalt flere statsråder til åpne høringer. Utenriksminister Jonas Gahr Støre, næringsminister Trond Giske og barne- og likestillingsminister Audun Lysbakken måtte redegjøre for påståtte brudd på sentrale habilitetsregler.Jens Stoltenberg var i november 2012 den første sittende statsminister som stilte opp og svarte for seg i åpen høring, da temaet var regjeringens krise- og beredskapshåndtering i samband med 22. juli-tragedien. Anundsen var i 2011 andre nestleder i Stortingets 22. juli-komité. Justisminister og kritikk Som justisminister høstet Anundsen sterk kritikk fra opposisjonen for håndteringen av flere saker. Dette gjaldt blant annet utsendelsen av såkalte asylbarn som har bodd lenge i Norge. Regjeringens støttepartier, KrF og Venstre, mente at han opptrådte i strid med samarbeidserklæringen fra 2013. Anundsen på sin side hevdet at det var politiet som hadde vært for ivrig og opptrådt i strid med instruksene.Våren 2015 måtte justisminister Anundsen stå til ansvar for mangelfull oppfølging av sikkerhets- og beredskapstiltak, etter at Riksrevisjonen i en rapport påpekte sterk svikt fra Justis- og beredskapsdepartementets side. Ifølge Riksrevisjonen var det på bakgrunn av 22. juli-tragedien fortsatt for svak styring og samordning mellom offentlige etater i beredskapsarbeidet. Anundsen gikk av som justisminister i desember 2016. Han tok heller ikke gjenvalg til Stortinget i 2017. I nominasjonsprosessen foran valget i 2009 engasjerte Siv Jensen seg personlig for å unngå at Anundsen fikk førsteplassen på Frp-lista i Vestfold. Hun ønsket at partiets nestleder, Per Arne Olsen, skulle være toppkandidat. Anundsen nektet å bøye av, og seiret til slutt. Les mer i Store norske leksikon Fremskrittspartiet Regjeringen Solberg